Morning Has Broken

«Morning Has Broken» er en kristen hymne. Melodien er basert på en skotsk-gælisk folketone kjent som «Bunessan». Teksten ble skrevet av Eleanor Farjeon til andre  utgave av Songs of Praise (1931). Den ble bearbeidet til svensk av Anders Frostenson («Nu är det morgon», 1976) og omsatt videre til norsk av Eyvind Skeie som «Nå er det morgen», salme nr. 127 i Salmer 1997.Kirkerådet, Salmer 1997: tillegg til Norsk salmebok (Verbum 1997, ISBN 82-543-0743-1): s. 156 Skeie oversatte den senere på ny fra den engelske originalteksten som «Dagen har våknet» til 316 salmer og sanger (2007). 

Det finns også en  nynorsk versjon av Jan Olav Eeg, med tittelen Morgonen vaknar. Denne ble trykt i avisa Vårt Land omkring 2000, og finns nå på nettstedet

lyricstranslate.com

«Morning Has Broken» ble popularisert i Cat Stevens' arrangement på albumet Teaser and the Firecat i 1971. Den er også innspilt av blant andre Floyd Cramer (1972, instrumentalt, og 1988), Kenny Rogers and the First Edition (1973), Nana Mouskouri (1974), Roger Whittaker, Judy Collins (1987), Neil Diamond (1992), Aaron Neville (2000) og Helge Borglund (Sanger jeg er glad i, 2008).

Referanser

Kategori:Britiske salmer
Kategori:Sanger fra 1931
Kategori:Britiske sanger